Here is a page extracted from Wikipedia that may contain CSS, HTML, and a lot of unformatted text.

Title: هى فوضى (فيلم)
Content: هى فوضى..؟ ، فيلم مصرى ، بإنتاج مصرى-فرنساوى مشترك ، بيوضح فساد و تجاوزات البوليس فى مصر و الفساد و القمع و الفوضى اللى فى مصر عموما. الفيلم من كتابة ناصر عبد الرحمن و اخراج مشترك بين يوسف شاهين و خالد يوسف. بيعتبر الفيلم ده اخر افلام يوسف شاهين و اتعرض فى سنه 2007.

الفيلم 
الفيلم بتدور حاولين شخصية "حاتم" (خالد صالح) امين الشرطة اللى بيستغل منصبه لقهر الناس فى منطقته و اللى بيمثل السلطة و البوليس فيها ، اللى بيخافوا منه و بيكرهوه ، و بيحقق مصالحه الشخصية عن طريق الرشاوى و الاتاوات اللى بيفرضها على الناس و التزوير و السرقة و اتشهرت جملته اللى بيرددها معظم الفيلم " اللى ملوش خير فى حاتم ، ملوش خير فى مصر". الحاجة الوحيدة اللى ميقدرش يسيطر عليها هى جارته المدرسة "نور" (منه شلبى) اللى بيحبها و هى مش بتحبه و بترفض ظلمه و فساده و بتحب وكيل النيابة "شريف" (يوسف الشريف) و احداث الفيلم مليانه اسقاط سياسى و ثقافى للحالة اللى بتعيشها مصر من فوضى و فساد و حماية الدولة للفاسدين و ظلم و سوء استغلال البوليس لقانون الطوارئ و تزوير الانتخابات و التعذيب فى الاقسام و السجون، و احداث الفيلم بتبتدى بتوضيح مدى الظلم و الفساد و قهر السلطة ( المتمثلة ليها شخصية حاتم امين الشرطة و ضباط القسم الشغال فيه) و مابين ضمير المجتمع اللى بيرفض كل الافعال دى ( المتمثل فى وكيل النيابة شريف و شخصية ام نور "بهية" ( هالة فاخر) و شخصية ام شريف الناظرة فى مدرسة نور (هالة صدقى)) و المواجهات اللى بتحصل بين كل فئة و بيخلص الفيلم بثورة اهل المنطقة على امين الشرطة الظالم حاتم و الضباط البوليس اللى عارفين فساده و بيحموه ، و بيهاجموا القسم و بيحرروا نشطاء سياسيين مقبوض عليهم ظلم و بدون وجه حق و بيخلص الفيلم بالخلاص من حاتم
.

شخصيات الفيلم 
 خالد صالح، (حاتم) وهو أمين شرطة يسكن في حي شعبي، تجاوره في السكن نور اللى بيحبها
 منه شلبى، (نور) فتاة تعمل بالتدريس وتقيم مع والدتها
 يوسف الشريف، (شريف)وكيل النيابة
 هاله صدقى، والدة شريف
 هاله فاخر والدة نور
 عمرو عبد الجليل، (سامى)رئيس المباحث
 درة، (سيلفيا) الفتاة المدمنة اللى يحبها شريف
 احمد فؤاد سليم، المأمور
 احمد سامى عبد الله، (عم سيد)خادم القسم
 عبد الله مشرف ضيف شرف

لينكات برانيه 

افلام مصريه
افلام مصريه فوق 18 سنه